તમે કુદરત સાથે લડી ન શકો કેમ કે તેનું પરિમાણ અત્યંત વિશાળ હોય છે. પરંતુ, કમનસીબે, બહુ મોટા અજ્ઞાનથી વશ થઇને, કાં તો પછી બહુ મોટા ગુમાન કે ઘમંડમાં આવીને આપણામાંના મોટાભાગના લોકો બિલકુલ તેવું જ કરતાં હોય છે. શું તેનો અર્થ એ છે કે આપણે સુતા સુતા બધું સ્વીકારી લેવું? અને શું કશાની ઈચ્છા રાખવી તે ખોટું છે? તમે વિવાદ કરતાં કદાચ પૂછશો. જવાબ છે ના. તમારા જીવનને તમે અમુક રીતે આકાર આપવાની કોશિશ કરો કે તેમાંથી કશું મેળવવાની ઈચ્છા રાખો તેમાં મૂળભૂત રીતે કશું ખોટું નથી. પરંતુ, આપણે એ યાદ રાખવું જ જોઈએ કે આપણે આપણી ઈચ્છા, પસંદગીઓ અને કર્મોના પરિણામ માટે ખુદ પોતે જ જવાબદાર હોઈએ છીએ.